Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-03}}* etter påstanden. *2021-05*

**D'Sound** er et norsk pop- og neo soul-band som består av Mirjam Omdal (vokal), Jonny Sjo (bassgitar) og Kim Ofstad (trommer). Tidligere var Simone Eriksrud vokalist og frontfigur, men i 2018 valgte hun å forlate bandet og musikkbransjen. Hun har etter dette deltatt på noen utvalgte innspillinger og konserter. I 2021 ga D’Sound ut singelsamarbeid med den amerikanske R&B-artisten Macy Gray.

Bakgrunn
--------

Trommeslager Kim Ofstad og bassist Jonny Sjo møttes da de begge var studenter på Berklee College of Music. D'Sound ble skapt i 1993 i Oslo sammen med vokalist Simone Eriksrud etter et tilfeldig møte under en øvelse. Debutalbumet *Spice of Life* ble sluppet i januar 1997, og fulgte opp debutsingelen «Real Name» som kom forsommeren 1996. For albumet ble de nominert til to priser under Spellemannprisen 1997, klassene popgruppe og nykommer. D'Sounds blanding av jazz og pop med funky elementer ble godt tatt i mot av publikum. 

Bandets andre album, *Beauty Is a Blessing* ble sluppet i 1998 og vant Spellemannprisen 1998 i kategorien popgruppe. De vant også klassen årets norske gruppe under HitAwards 1999. Albumet solgte til sertifisert gull i Norge. Albumets andre singel, «Down on the Street» (originalt en hit for det britiske jazz-funk bandet Shakatak) endte også opp på de britiske klubb topp-lista. Singelen «Tattooed on My Mind» ble sluppet med god mottakelse, spesielt i Sørøst-Asia.

I år 2000 begynte bandet å jobbe med sitt neste album i hjemmestudioet til Jonny Sjo. Etter en lang periode med låtskriving ble albumet *Talkin' Talk* spilt inn. For første gang tok også bandet å produserte albumet selv, sammen med keyboardist Stein Austrud. Under produksjonen til det tredje albumet var D'Sound inspirert av amerikanske R&B artister som Angie Stone, D'Angelo, Jill Scott og Erykah Badu. Albumet *Talkin' Talk* ble mixet i Virginia Beach, USA av Serban Ghena, som også har arbeidet med Janet Jackson og Prince. For turneen som fulgte dette albumet tok D'Sound med seg en rekke nasjonale og internasjonale musikere og turnerte i Norge med låter fra sine tre album. For albumet ble de nominert til Spellemannprisen 2001 i klassen popgruppe.

I 2003 slapp gruppen albumet *Doublehearted* som innehold hit-singelen «Do I Need a Reason». For albumet ble de nominert til Spellemannprisen 2003 i klassen popgruppe. I 2004 slapp de sitt første samlealbum, som de gav navnet *Smooth Escapes - The Very Best of D'Sound*. Dette albumet ble fulgt opp med slippet av sitt femte album *My Today* året etter. Kim Ofstad forlot D'Sound i 2012, og kuttet med dette gruppen ned til en duo mellom Eriksrud and Sjo, men han returnerte i 2013. Ofstad bidro også under innspillingen av *Starts and Ends*.

I juni 2018 forlot Simone Eriksrud gruppen og ble erstattet av Mirjam Omdal. I mars 2019 deltok D'Sound i Melodi Grand Prix med låten «Mr. Unicorn» som gav dem en tredje plass i konkurransen.. I september 2019 utga D'Sound sitt åttende studio album, *Unicorn.*

Våren 2021 var det 25 år siden D’Sounds debutsingel «Real Name» (1996) og bandet ga i den anledning ut den første singelen fra sitt niende studioalbum *25* (januar 2022). Det var et samarbeid med den amerikanske R&B-artisten Macy Gray med tittel «Save Some». Albumet *25* var et samarbeid med mange forskjellige artister og låtskrivere og kom ut 25 år etter debutalbumet *Spice of Life*.

Diskografi
----------

* *Spice of Life*, 1997 (Polydor)
* *Beauty is a Blessing*, 1998, 1999 (samleversjon, dobbelalbum, med begrenset opplag) (Polydor)
* *Talkin' Talk*, 2001 (Virgin)
* *Doublehearted*, 2003 (daWorks)
* *Smooth Escapes – The Very Best of D'Sound*, 2004 (daWorks)
* *My Today*, 2005 (daWorks)
* *My Today – International Edition*, 2006 (daWorks)
* *Starts and Ends*, 2010 (Mountain Music/Warner Music)
* *Signs*, 2014 (RCA/Sony)
* *Unicorn*, 2019 (daWorks)
* *25*, 2022 (daWorks)

Referanser
----------

1. ↑  VG: Simone slutter i D’Sound – Mirjam stepper inn
2. ↑  «Espen Lind nominert til Spellemannprisen». *dagbladet.no*. 4. februar 1998. Besøkt 26. mars 2024.
3. ↑  «Årets spellemenn». *dagbladet.no*. 19. februar 1999. Besøkt 26. mars 2024.
4. ↑  «Vinnere og nominerte i Hitawards». *dagbladet.no*. 11. november 1999. Besøkt 26. mars 2024.
5. ↑  «Down on the Street - Shakatak | Songs, Reviews, Credits | AllMusic» **(engelsk)**. Besøkt 4. mai 2021.
6. ↑  «De nominierte». *aftenposten.no*. 1. mars 2002. Besøkt 26. mars 2024.
7. ↑  «Og de nominerte er...». *nrk.no*. 5. januar 2004. Besøkt 26. mars 2024.
8. ↑  Bergan, Jon Vidar (30. mars 2020). «D'Sound». *Store norske leksikon*. Besøkt 4. mai 2021.
9. ↑  «Tilbake etter bittert brudd». *www.vg.no*. Besøkt 4. mai 2021.
10. ↑  AS, TV 2. «The Voice-Mirjam overtar for Simone i D'Sound». *TV 2* **(norsk)**. Besøkt 4. mai 2021.
11. ↑  «Simone slutter i D’Sound – Mirjam stepper inn». *www.vg.no*. Besøkt 4. mai 2021.
12. ↑  Brendløkken, Ørjan (1. mars 2019). «D'Sound ute av Melodi Grand Prix - KEiiNO tok seieren». *Hamar Arbeiderblad*. Arkivert fra originalen 4. mai 2021. Besøkt 4. mai 2021.
13. ↑  «D'Sound setter i gang Ten Sing-foten enten du vil eller ei». Dagbladet. 14. mars 2014. Besøkt 14. mars 2014.

Eksterne lenker
---------------

* (en) Offisielt nettsted Rediger på Wikidata

* (en) D'Sound – kategori av bilder, video eller lyd på Commons Rediger på Wikidata
* (en) D'Sound på Apple Music Rediger på Wikidata

* (en) D'Sound på Discogs Rediger på Wikidata

* (en) D'Sound på MusicBrainz Rediger på Wikidata

* (en) D'Sound på SoundCloud Rediger på Wikidata

* (en) D'Sound på Spotify Rediger på Wikidata

* (en) D'Sound på Songkick Rediger på Wikidata
* www.mic.no om D'Sound
* 

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** ISNI **·** NKC **·** MusicBrainz **·** Discogs
 |